Nend eo ket en arbenn dar manez tan eh eo trevariet bras an dud e Bro Spagn mes get un afer lez-varn ne lâran ket, moervat hoch eus klevet komz ag ar barnour Garzón, brudet du-hont aveit bout ur manestin «debrour diktatour», getoñ e oe bet barnet tud diktouriezh Archantina hag e 2008 en deus esaet barniñ pevar den ha tregont a oe get Franco, get ar re-se ema bet lazhet paot-mat a dud (e pad ar brezel er blevezhioù tregont)  ha nend eo ket bet kavet o chorfoù dezhe biskoazh, « desaparecidos » a reer anezhe. Neoazh ema bet bourdet ar varn en arbenn da strolladoù politikel an tu-dehoù, evel ar PP (partido popular) an hani brasañ hag ennoñ tud o doe kemeret perzh e diktatouriezh Franco...